Το Xiaomi YXJP01YM είναι ένα μηχανικό πληκτρολόγιο σε ιδιαίτερα προσιτή τιμή, το οποίο διαθέτει αρκετά premium χαρακτηριστικά, ωραίο σχεδιασμό, και RGB φωτισμό. Σε αυτόν τον οδηγό θα δούμε την αναλυτική παρουσίαση του πληκτρολογίου. Επιπλέον, ένας τυχερός θα έχει την ευκαιρία να κερδίσει το προϊόν της δοκιμής, δηλώνοντας συμμετοχή στο διαγωνισμό.

Για να βλέπεις ΟΠΟΙΑ ταινία και σειρά θέλεις ΟΤΑΝ θέλεις, σε Ελλάδα ή εξωτερικό, και για απόλυτη ασφάλεια και ανωνυμία, βάλε Cyberghost μόνο με €2,75 το μήνα και με bonus +6 μήνες δωρεάν στην ετήσια συνδρομή:







Το νεότερο βίντεο του PCsteps

Συμμετοχή στον διαγωνισμό του PCsteps

Για να λάβετε μέρος στο giveaway, αρκεί να συνδεθείτε στην πλατφόρμα του Gleam, και στη συνέχεια να ακολουθήσετε τις απλές οδηγίες.

Xiaomi Keyboard Giveaway



Όσες συμμετοχές (entries) συγκεντρώσετε, τόσο μεγαλύτερη θα είναι η πιθανότητα να κερδίσετε το πληκτρολόγιο Xiaomi YXJP01YM.

Λήξη διαγωνισμού

Ο διαγωνισμός θα έχει διάρκεια μίας εβδομάδας, από την Κυριακή 21 Οκτωβρίου, μέχρι και το Σάββατο 27 Οκτωβρίου, στις 23:59.

Ο νικητής θα ανακοινωθεί σε βίντεο στο κανάλι του PCsteps, αλλά και σε αυτή τη σελίδα, την Κυριακή 28 Οκτωβρίου.

Στη συνέχεια, θα επικοινωνήσουμε προσωπικά με τον νικητή στο email του λογαριασμού με τον οποίον συνδέθηκε στον διαγωνισμό, έτσι ώστε να κανονίσουμε την παραλαβή του δώρου.

Η Xiaomi και τα προϊόντα της

Η Xiaomi ίσως είναι η εταιρεία που έχει ακουστεί όσο καμία άλλη τα τελευταία δύο χρόνια στη χώρα μας. Μέχρι στιγμής έχουμε δει αρκετές παρουσιάσεις από προϊόντα της, όπως κινητά, bluetooth ηχεία, smartwatch, σκούπες, drone, και laptop.

Ωστόσο, η Xiaomi δεν σταματάει εκεί. Μεταξύ άλλων έχει κυκλοφορήσει και router, μπαταρίες, φωτιστικά, κάμερες, ακουστικά, TV box, gimbal, πατίνια, ποδήλατα, τσάντες, και ένα σωρό άλλα προϊόντα.

Σαφώς, λοιπόν, δεν μας κάνει καμία εντύπωση που - μεταξύ άλλων - θα βρούμε και μηχανικά πληκτρολόγια Xiaomi.

Για την ακρίβεια, το Xiaomi YXJP01YM που θα δούμε στο review, δεν είναι το πρώτο πληκτρολόγιο της εταιρείας. Στο παρελθόν έχει βγάλει διάφορα μοντέλα, είτε για gaming, είτε για χρήση γραφείου.

Συσκευασία και πρώτες εντυπώσεις

Το κουτί του Xiaomi YXJP01YM είναι απλό, όπως μας έχει συνηθίσει η εταιρεία, με το σχέδιο του πληκτρολογίου στο εξωτερικό.

Ανοίγοντάς το, βρίσκουμε προφανώς το πληκτρολόγιο πάνω-πάνω, μαζί με το φυλλάδιο οδηγιών.

Σαν κατασκευή είναι πολύ στιβαρό, και στην πάνω πλευρά είναι καλυμμένο με κράμα αλουμινίου. Πράγματι, το αλουμίνιο σου δίνει μια αίσθηση κομψότητας στην αφή, ειδικά σε συνδυασμό με τον minimal σχεδιασμό του Xiaomi YXJP01YM.

Το πληκτρολόγιο διαθέτει 104 πλήκτρα, που σημαίνει ότι θα βρούμε όλα τα βασικά πλήκτρα, μαζί με το numpad. Δεν έχει όμως επιπλέον πλήκτρα για μακροεντολές και άλλα καλούδια, πράγμα που το κάνει όμως μικρό και βολικό.

Η Xiaomi το διαφημίζει ως "gaming" πληκτρολόγιο, μάλλον επειδή έχει βάλει RGB φωτισμό και μηχανικούς διακόπτες.

Φωτισμός RGB

Ο RGB φωτισμός του μπορεί να ρυθμιστεί με διάφορα προγραμματισμένα εφέ. Στο manual θα βρούμε όλες τις συντομεύσεις για την αλλαγή των προγραμμάτων.

Πέρα από τα εφέ, υπάρχουν συντομεύσεις για τη ρύθμιση της φωτεινότητας και της ταχύτητας.

Αυτό που μας κέντρισε την προσοχή ήταν τα πλήκτρα Lock, τα οποία φωτίζουν σε κόκκινο χρώμα όταν είναι ενεργοποιημένα.

Αυτό που ίσως λείπει απ' το πληκτρολόγιο, είναι κάποιο ειδικό software, ώστε να μπορούμε να ρυθμίσουμε περισσότερες λεπτομέρειες στα χρώματα.

Διακόπτες και εμπειρία κατά τη χρήση

Κάποτε, στο κοντινό παρελθόν, η Cherry MX ήταν το συνώνυμο των μηχανικών διακοπτών. Αν ακούγαμε ότι ένα πληκτρολόγιο δεν έχει Cherry MX, θεωρούσαμε ότι δεν αξίζει την προσοχή μας.

Τα τελευταία χρόνια, όμως, το σκηνικό έχει αλλάξει. Αρκετές γνωστές εταιρείες, όπως η Logitech, η Creative, και άλλες, κατασκευάζουν τους δικούς τους μηχανικούς διακόπτες και τους προορίζουν για gaming.

Παράλληλα υπάρχουν αμέτρητες κινέζικες απομιμήσεις των Cherry MX, που ξεφυτρώνουν δεξιά κι αριστερά σαν τα μανιτάρια. Δεν είναι όλες οι απομιμήσεις καλές, αλλά δεν είναι και όλες κακές.

Το Xiaomi YXJP01YM, λοιπόν, φοράει διακόπτες της TTC, που είναι σχετικά γνωστή εταιρεία στον χώρο.

Ωστόσο, είναι το πρώτο πληκτρολόγιο που ενσωματώνει τους συγκεκριμένους TTC διακόπτες, οι οποίοι είναι κάτι ενδιάμεσο απ' τους κλασικούς Red και Black της Cherry MX.

Κατά την πληκτρολόγηση μπορούμε να ακούσουμε το χαρακτηριστικό κλικ. Συγκρίναμε τους διακόπτες με τους Cherry MX Red, και μπορούμε να πούμε ότι οι διακόπτες του Xiaomi YXJP01YM είναι αρκετά βολικοί.

Η μόνη διαφορά που εντοπίσαμε είναι ότι θέλουν λίγη περισσότερη δύναμη για την ενεργοποίηση, κάτι που θα το χαρακτηρίζαμε καλό για όσους θέλουν να γράφουν κείμενα, πέρα απ' το να παίζουν παιχνίδια.

Από εκεί και πέρα, στη χρήση το πληκτρολόγιο μας άφησε θετικές εντυπώσεις. Δοκιμάσαμε διάφορα παιχνίδια, πληκτρολόγηση κειμένων, και καθημερινές εργασίες στον υπολογιστή, όπου δεν αντιμετωπίσαμε κανένα πρόβλημα.

Εν συντομία, μπορούμε να πούμε ότι δεν βρήκαμε τίποτα αρνητικό να του προσάψουμε, λαμβάνοντας υπόψιν και την κατηγορία τιμής στην οποία κινείται.

Εκπτωτικό κουπόνι - Αξίζει η αγορά του;

Το Xiaomi YXJP01YM κοστίζει κάτι παραπάνω από 50€ στο κατάστημα του GearVita.

Ωστόσο, σε αποκλειστική συνεργασία με το κατάστημα, εξασφαλίσαμε ένα εκπτωτικό κουπόνι για το προϊόν, το οποίο ρίχνει την τιμή στα 35€.

MIRGB104

Το μόνο που έχουμε να κάνουμε, είναι να εισάγουμε το παραπάνω κουπόνι κατά την έξοδό μας απ' το καλάθι.

Το κουπόνι θα ισχύει μέχρι τις 30 Νοεμβρίου, και θεωρούμε ότι σε αυτήν την τιμή το πληκτρολόγιο της Xiaomi δεν έχει ανταγωνιστή.

Θέλετε να τρέξετε τον δικό σας διαγωνισμό;

Δείτε την αναλυτική παρουσίαση της πλατφόρμας που χρησιμοποιούμε στο PCsteps για τους διαγωνισμούς μας:

Έχετε κάποια απορία σχετικά με τον διαγωνισμό;

Πώς σας φάνηκε το μηχανικό πληκτρολόγιο Xiaomi YXJP01YM; Δηλώσατε συμμετοχή στο giveaway;

Αν οτιδήποτε δεν λειτούργησε όπως περιμένατε, ή είχατε κάποιο πρόβλημα με τις ενέργειες του διαγωνισμού, γράψτε μας στα σχόλια.

Το κανάλι του PCsteps στο YouTube